Dodatni ukrepi za odpravo posledic ruske vojne v Ukrajini Okrepitev mehanizma Unije na področju civilne zaščite Zmanjšanje odobritev plačil in posodobitev prihodkov Druge prilagoditve in tehnične posodobitve

–Za vključitev financiranja nove okrepitve evropske obrambne industrije z aktom o skupnih javnih naročilih (EDIRPA), da bi se odpravile najnujnejše in najbolj kritične obrambne vrzeli s spodbujanjem sodelovanja držav članic pri skupnih javnih naročilih, in sicer v višini 83 milijonov EUR iz razlike do zgornje meje v razdelku 5.

Spremembe splošnega izkaza prihodkov in oddelka III so na voljo na portalu EUR-Lex ( https://eur-lex.europa.eu/budget/www/index-sl.htm ).

–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 44 Uredbe,

–Pogodbe o delovanju Evropske unije (PDEU) in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (Pogodba Euratom) in zlasti členom 106a Pogodbe Euratom,

–Za okrepljeno začetno financiranje in okrepitev mehanizma Unije na področju civilne zaščite, da bi se Ukrajini še naprej usmerjala pomoč v naravi. Poleg tega bodo leta 2023 zakupljeni helikopterji in druga lahka letala, da bi se povečala pripravljenost Unije na gašenje požarov iz zraka in pospešilo javno naročanje stalnih zračnih zmogljivosti. V ta namen Komisija predlaga uporabo celotne preostale razlike do zgornje meje v podrazdelku 2b (130,8 milijona EUR) ter nekaterih neporabljenih odobritev Evropske agencije za zdravila (EMA) in Evropskega javnega tožilstva (EJT) (skupaj 7,8 milijona EUR).

–Za povečanje prispevka EU Evropskemu centru za spremljanje drog in zasvojenosti z drogami (EMCDDA), da bi se izognili operativnim težavam, in sicer v višini 0,7 milijona EUR iz razlike do zgornje meje v razdelku 5.

–Za povečanje upravnih odhodkov in pokojnin v razdelku 7 za 163 milijonov EUR zaradi visoke inflacije in hitro rastočih cen energije.

–Za zmanjšanje ravni odobritev plačil za Evropski kmetijski sklad za razvoj podeželja (EKSRP) in Program EU za zdravje za 775 milijonov EUR oziroma 129,2 milijona EUR. Teh zneskov ni bilo mogoče vključiti v prerazporeditve, predlagane v globalni prerazporeditvi (DEC 16/2022), ki je bila Parlamentu in Svetu predložena 5. oktobra.

–Ob upoštevanju zamude pri odobritvi novega mandata „ReFuelEU za letalstvo“ za Evropsko agencijo za varnost v letalstvu (EASA) se predlaga, da se ustrezni znesek iz rezerve vrne v prometno vrstico Instrumenta za povezovanje Evrope, s sredstvi katere je bil izravnan.

–Za posodobitev ocen za tradicionalna lastna sredstva (TLS) in vključitev učinka razlik v menjalnih tečajih.

V celoti neto učinek tega PSP na odhodke pomeni povečanje v višini 447,5 milijona EUR v odobritvah za prevzem obveznosti in zmanjšanje v višini 741,1 milijona EUR v odobritvah plačil.

Skupni učinek na strani prihodkov je neto zmanjšanje prispevkov iz naslova BND za 3 779 milijonov EUR.

2. Instrument za okrepitev evropske obrambne industrije z aktom o skupnih javnih naročilih (EDIRPA)

Vojaška agresija Rusije proti Ukrajini je dramatično poudarila potrebo po prilagoditvi tehnološke in industrijske baze evropske obrambe (EDTIB) strukturnim spremembam in po okrepitvi sodelovanja med državami članicami na področju javnih naročil za obrambo. Komisija je z namenom odprave najnujnejših in najbolj kritičnih vrzeli na področju obrambe predlagala vzpostavitev namenskega kratkoročnega instrumenta za okrepitev evropske obrambne industrije z aktom o skupnih javnih naročilih s skupnimi finančnimi sredstvi v višini 500 milijonov EUR v obdobju 2022–2024. Finančna podpora EU, ki bo na voljo prek novega instrumenta, bi morala spodbujati sodelovanje v postopkih javnih naročil za obrambo, ki vključujejo več držav članic, in koristiti tehnološki in industrijski bazi evropske obrambe, hkrati pa zagotavljati, da lahko oborožene sile držav članic ob podpori zanesljive oskrbe in večje interoperabilnosti ukrepajo.

V skladu z oceno finančnih posledic zakonodajnega predloga, ki je priložena predlogu Komisije, se v tem PSP predlaga, da se oblikuje namenska proračunska vrstica za odhodke iz poslovanja in v rezervi dodeli 83 milijonov EUR preostale nedodeljene razlike do zgornje meje v odobritvah za prevzem obveznosti v okviru zgornje meje odhodkov razdelka 5 (Varnost in obramba) v letu 2022. V primerjavi z oceno finančnih posledic zakonodajnega predloga, ki je priložena predlogu Komisije, se predlaga, da se v letu 2023 vključi znesek v višini približno 0,7 milijona EUR, da se omogoči manevrski prostor za potrebno okrepitev EMCDDA v letu 2022 iz razpoložljive razlike do zgornje meje v razdelku 5. Ob upoštevanju časa, potrebnega za začetek dejavnosti, bodo v letu 2023 in naslednjih letih nastale potrebe po plačilih za kratkoročni obrambni instrument. S tem povezane spremembe proračunskih opomb so navedene v prilogi v proračunskem formatu.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 13 06 01 Kratkoročni obrambni instrument za skupna javna naročila p.m. p.m. 30 02 02 Diferencirana sredstva (Rezerva za proračunski člen 13 06 01) 82 972 301 p.m. Skupaj 82 972 301 p.m.

3. Hrana in krma

Sklop za prehransko verigo v okviru programa Enotni trg financira strukturne ukrepe za izkoreninjenje živalskih bolezni in škodljivih organizmov rastlin ter nujne ukrepe za boj proti njihovim izbruhom, pri čemer sofinancira upravičene stroške ukrepov, ki jih sprejmejo države članice. Po vrsti hudih izbruhov visokopatogene aviarne influence in afriške prašičje kuge v državah članicah mora Komisija državam članicam povrniti odhodke, ki so jih že imele v letih 2019 in 2020. Skupni stroški znašajo skoraj 190 milijonov EUR, od katerih je bila približno polovica že plačana s predhodnim financiranjem. Glede na obseg potreb, tudi zaradi nedavnih izbruhov, proračun za nujne ukrepe za leto 2022 v višini 19 milijonov EUR še zdaleč ni zadosten.

Glede na navedeno se zaradi spoštovanja pravnih obveznosti do držav članic, ki izhajajo iz že podpisanih sklepov o nepovratnih sredstvih, predlaga povečanje sredstev, ki so na voljo za nujne ukrepe v proračunu za leto 2022, za 73,8 milijona EUR. V razdelku 1 (Enotni trg, inovacije in digitalno) sta bila opredeljena dva vira prerazporeditve v skupnem znesku 3,8 milijona EUR, ki izhajata iz prihodkov od pristojbin za Evropsko agencijo za kemikalije (ECHA), ki so višji od pričakovanih, in prihrankov za Evropski organ za vrednostne papirje in trge (ESMA). Zato Komisija predlaga, da se 70 milijonov EUR financira iz nedodeljene razlike do zgornje meje odhodkov v razdelku 1. Odobritve plačil, ki so že na voljo v proračunu za leto 2022, so po ocenah ustrezne.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 03 02 06 Prispevanje k visoki ravni zdravja in dobrobiti ljudi, živali in rastlin 73 797 689 0 03 10 01 01 Evropska agencija za kemikalije – Zakonodaja na področju kemikalij –2 500 000 0 03 10 01 02 Evropska agencija za kemikalije – Dejavnosti na področju zakonodaje o biocidih –1 000 000 0 03 10 04 Evropski organ za vrednostne papirje in trge (ESMA) –297 689 0 Skupaj 70 000 000 0

4. Okrepitev zmogljivosti za odzivanje za boj proti gozdnim požarom v okviru mehanizma Unije na področju civilne zaščite